Megnyílt a Kézműves Magyar Ízek webboltja
Sikeres vásár után mostantól házhoz is mennek a magyar ízek, megnyílt ugyanis a Kézműves Magyar Ízek webboltja. A negyedik vásáron a több mint 14.000 látogatót most is 120 termelő és több mint 5000 íz várta a Millenárison.
Sikeres volt vásár. Nem csak azért, mert újra megtapasztalhattuk, hogy a minőségi magyar élelmiszer iránt komoly érdeklődés van, hanem azért is, mert a termelőkkel és a vásárlókkal összefogva sikerült összegyűjteni az 1 tonna élelmiszert a rászoruló gyerekeknek – mondta Pap Krisztián, a MIKSZ vezérigazgatója.
A vásár után megnyílt az internetes áruház is, amelynek köszönhetően már nem csak a vásárokon érhetőek el a magyar termelők termékei, hanem kényelmesen, otthonról is. A Kézműves Magyar Ízek webshopja mától várja vásárlóit a www.kezmuvesmagyarizek.hu/webshop címen, ahol több mint 1500 termék közül válogathatunk. A pástétomok, borok, pálinkák, ásványvizek üdítők, ecetek, édességek, lekvárok, és fűszerek mellett megtalálhatóak a mézek, mustárok, savanyúságok, szörpök is, valamint a tésztakészítmények, az olajok, és a 100%-os gyümölcslevek.
A webshopban diabetikus termékek is helyet kaptak, így található benne diabetikus szörp, édesség és lekvár is. Az online áruházban megtalálhatóak az olyan különlegességek is, mint a békésszentandrási szilva sör, a félbarna köles sör vagy az eperbor.
„A vásárok szervezésén túl folyamatosan keressük azokat a szövetségeseket, akikkel együttműködve hatékonyan tudjuk segíteni a magyar termelők ügyét. Ilyen szövetséget kötöttünk már a MOL-lal is, és folyamatosan visszük a magyar termelők termékeit nemzetközi vásárokra is. Az Éléskamra stratégia szerves részeként most megnyitottuk internetes áruházunkat, amelynek segítségével már kényelmesen, otthonról is megrendelhetjük kedvenc kézműves magyar termékeinket” – mondta Pap Krisztián, a MIKSZ Zrt. vezérigazgatója.
A webshop folyamatos akciókkal várja a vásárlókat, amelyek a főoldalon jelennek meg, a termék kategóriák közötti gyors és könnyű tájékozódást pedig a bal oldalon elhelyezett menüsor segíti. A webshopban található egy TOP10 menüpont is, amely azokat a termékek tartalmazza, amelyek a legnépszerűbbek a vásárlók között. A gyors vásárlást egy kereső mező is segíti, amelybe elég csak a keresett termék nevét, vagy kategóriáját beütni, és máris könnyen a kosarunkba kerülhet kedvencünk.
Ahogyan minden webshopban, itt is az első vásárlás alkalmával regisztrálni kell, de a további használat során már elég, ha csak a bejelentkezünk. A kiválasztott termékeket 3 munkanapon belül házhoz is szállítja a webbolt partnere, az MPL, amelyekért a kézhezvételkor kell csak fizetni. Hamarosan elindul a kártyás fizetési rendszer is, amellyel még kényelmesebb lesz a vásárlás.